b'\n_START_ARTICLE_\nLipad 804 ng EgyptAir\n_START_PARAGRAPH_\nAng EgyptAir Lipad 804 (MS804/MSR804) ay isang internasyonal na pampasaherong lipad mula Paris Charles de Gaulle Airport papuntang\xc2\xa0Cairo International Airport, na pinatatakbo ng EgyptAir. Ito ay nawawala noong 19 Mayo 2016 sa 02:45 oras sa Egypt (UTC+2)._NEWLINE_Limampung-anim (56) na pasahero at sampung (10) tripulante ang nakasakay sa lipad. Naniniwala ang mga awtoridad ng Egypt na ang eroplano ay maaring bumagsak sa Dagat Maditerranean. Isang multinasyonal na operasyong paghanap at pagsagip ang kasalukuyang ginaganap._NEWLINE_Sa isang press conference, sinabi ni Greek Defence Minister\xc2\xa0Panos Kammenos\xc2\xa0na, batay sa radar data, lumiko ng landas ang Lipad 804 ilang sandali pagkatapos makapasok sa Egyptian Flight Information Region (PIR). Sa altitude na 37,000 feet, ang sasakyang panghimpapawid ay lumiko nang 90-degree pakaliwa, sinundan ng 360-degree na liko pakanan at nagsimulang bumaba. Nawala ang radar signal sa altitude na 10,000 feet.\n_START_SECTION_\nSasakyang panghimpapawid\n_START_PARAGRAPH_\nAng kasangkot na sasakyang panghimpapawid ay isang Airbus A320-232, registration SU-GCC, MSN 2088. Ang unang lipad nito ay noong 25 Hulyo 2003 at ito ay inihatid sa EgyptAir noong 3 Nobyembre 2003.\xc2\xa0Ginawa ang isang\xc2\xa0routine maintenance check\xc2\xa0noong Miyerkules sa Cairo, bago ito umalis papuntang Paris, sabi ng isang opisyal ng airline. Ito ang ikalimang lipad ng sasakyang panghimpapawid sa araw na iyon, lumupad ito mula Asmara International Airport, Eritrea papuntang Cairo; Cairo papuntang\xc2\xa0Tunis\xe2\x80\x93Carthage International Airport, Tunisia at pabalik; at Cairo papuntang Paris.\n_START_SECTION_\nMga pasahero\n_START_PARAGRAPH_\nLimampung-anim na pasahero ay sakay mula sa labindalawang bansa.\n_START_SECTION_\nCrew\n_START_PARAGRAPH_\nKabilang sa 10 crew mayroong tatlong tauhang panseguridad ng EgyptAir, limang flight attendants, at dalawang piloto. Ayon sa EgyptAir, ang kapitan, si Mohammed Saeed Ali Ali Shokeir, ay may 6,275 oras ng flying experience, kabilang ang 2,101 oras sa A320, habang ang unang opisyal, si Mohamed Ahmed Mamdouh Ahmed Asem ay 2,766 oras.\n_START_SECTION_\nLipad\n_START_PARAGRAPH_\nAng sasakyang panghimpapawid ay lumisan papuntang\xc2\xa0Cairo International Airport, mula sa Charles de Gaulle airport, noong 23:09\xc2\xa0CEST (21:09\xc2\xa0UTC). Ito ay lumilipad sa 37,000 feet (11,000 m)\xc2\xa0sa maaliwalas na panahon nang ito ay nawala 175 mile (282\xc2\xa0km) hilaga ng babaybayin ng Egypt, sa ibabaw ng silangang Mediterranean noong 02:30\xc2\xa0Egypt Standard Time (00:30\xc2\xa0UTC). Ang sasakyang panghimpapawid ay nawala 3 oras sa 25 minuto sa mula sa simula ng lipad._NEWLINE_Ang sasakyang panghimpapawid ay inaasahang lalapag \xc2\xa003:05\xc2\xa0Egypt Standard Time (01:05 UTC). Isang ELT signal ang na-detect ng Egyptian military dakong 04:26\xc2\xa0Egypt Standard Time (02:26 UTC), dalawang oras matapos ang huling radar contact, nagpapahiwatig na ang alinman sa cockpit voice recorder o ang flight data recorder ay nabas\xc3\xa2, na mamaring isang resulta ng isang pagbagsak._NEWLINE_Kinumpirma ng\xc2\xa0Airbus, ang tagagawa ng eroplano, ang katayuan nito bilang nawawala. Nagpalabas sila ng isang pahayag sa kanilang Facebook paga: "Airbus regrets to confirm that an A320 operated by Egyptair was lost at around 2:30 am (Egypt local time) today over the Mediterranean sea."\n_START_SECTION_\nPaghahanap at pagsagip\n_START_PARAGRAPH_\nKinumpirma ng Egyptian Civil Aviation ministry\xc2\xa0na may\xc2\xa0itinalagang search and rescue teams\xc2\xa0upang hanapin ang nawawalang sasakyang panghimpapawid. Ginagawa ang paghahanap\xc2\xa0nang may koordinasyon sa awtoridad ng Greece. Sinabi ni\xc2\xa0Ihab Raslan, isang tagapagsalita ng Egyptian Civil Aviation Agency, na ang sasakyang panghimpapawid ay may malaking posibilidad na bumagsak sa dagat.\xc2\xa0Nagpadala ang\xc2\xa0Greece ng isang Lockheed C-130 Hercules, isang EMB-145-H early warning aircraft at isang frigate na lugar upang lumahok sa paghahanap at pagsagip.\xc2\xa0Nagpadala rin ang\xc2\xa0France ng mga barko at mga sasakyang panghimpapawid upang tumulong sa operasyong paghahanap at pagsagip._NEWLINE_Sa araw ng kalamidad dakong 08:30\xc2\xa0CEST (06:30\xc2\xa0UTC), tinipon ni Pangulong\xc2\xa0Fran\xc3\xa7ois Hollande\xc2\xa0ng France ang ilan sa\xc2\xa0kanyang mga ministro para sa isang emergency Meeting sa \xc3\x89lys\xc3\xa9e Palace.'